Oles Berdnyk

**Olexandr (Oles) Berdnik**, nado en Vavilov o 27 de novembro de 1926 e finado en Hrebeni o 18 de marzo de 2003, foi un activista social e escritor de ciencia ficción e fantasía ucraíno, un dos membros fundadores do Grupo Ucraíno de Helsinqui  .

## Traxectoria 
### Primeiros anos 
Naceu nunha aldea do distrito de Snihurivka nunha familia campesiña, ao rexistralo o encargado púxolle o ano errado, 1927, e iso evitou que o enviasen a Alemaña durante a ocupación. Entre 1943 e 1945, durante a segunda guerra mundial  loitou co exército soviético e resultou ferido. Desmobilizado en 1946 continuou os seus estudos de secundaria 1946–1949e logo estudou dramaturxia na escola do Teatro Ivo Frank en Kíiv.

En 1949 durante a campaña contra o cosmopolitismo nunha asemblea no teatro amosouse crítico coa dirección do teatro e as autoridades detivérono acusado de traizón. Sentenciado a dez anos de cárcere en 1950, cumpriu parte da súa pena en Komi e Kazakhstán. En 1953 intentou escapar e condenárono a dez anos máis. Saíu en 1955 por "arrepentimento". Volveu a Ucraína, e comezou a escribir, ingresou na Unión de Escritores de Ucraína en 1957 e converteuse nun escritor popular de ciencia ficción, publicando numerosas novelas, novelas curtas e libros de relatos ata 1972, tamén foi coguionista do filme de ciencia ficción *Mechte navstrechu* (1957).

### Disidencia 
En abril de 1972 nun rexistro no apartamento de Mykola Rudenko, onde vivía Oles Berdnyk, o KGB incautou unha copia de "Інтернаціоналізм чи русифікація? ", obra do disidente Ivan Dziuba, e dúas máquinas de escribir. O 28 de abril Oles Berdnik principiou unha unha folga de fame, que duraría 16 días, esixindo a volta do incautado. Logrou manter  unha xuntanza co primeiro secretario do Comité Central do Partido Comunista de Ucraína P. Shelest, quen lle pediu desculpas, pero dixo que o partido non podía interferir nas actividades do KGB. O 14 de maio de 1972 devolvéronlle a máquina de escribir, mais Berdnik non puido volver publicar. A partir de 1974 Oles Berdnik pediu permiso para deixar a URSS. En agosto de 1976 retiráronse as súas obras das bibliotecas e librerías ao tempo que o expulsaban da Unión de Escritores.

No outono de 1976 Berdnik xunto con Mykola Rudenko, Oksana Mieszko  Levko Lukyanenko creou o Grupo Ucraíno de Helsinqui, para monitorizar o cumprimento polo goberno soviético dos Acordos de Helsinqui sobre dereitos humanos. Entre finais de 1976 e a súa detención o 6 de marzo de 1979 escribiu ou participou na sinatura de ducias de cartas e informes para evitar a detención de activistas dos dereitos humanos. Tras a súa detención por "axitación e propaganda antisoviética" comezou unha folga de fame. O 21 de decembro de 1979 a xustiza condenouno a 6 anos de prisión nun campo de traballo e 3 anos de exilio.O 16 de maio de 1980 ingresou no campamento VS-389/36, localizado na rexión de Perm. O 14 de marzo de 1984 un decreto indultouno e o 17 de maio de 1984 no xornal «Літературна Україна» apareceu un artigo no que Berdnik indicaba estar arrependito,  afirmaba que o grupo de Helsinqui fora unha creación da CIA e denunciaba os seus antigos colaboradores.

### Actividades sociais 
En 1987 Berdnik fundou a organización pública Zorianii klyuch, para a preservación dos valores espirituais dos pobos. Foi director dende o 16 de decembro de 1989 da asociación humanista República Espiritual Ucraína.

## Obra 
### Novelas 
* *Шляхи титанів* (1959)
* *Стріла Часу* (1960)
* *Хто ти?* (1963)
* *Діти Безмежжя* (1964)
* *Подвиг Вайвасвати* (1967)
* *Чаша Амріти* (1968)
* *Зоряний корсар* (1971)
* *Лабіринт Мінотавра* (1972)
* *Вогнесміх* (1988)
* *Пітьма вогнища не розпалює…* (1993)
* *Камертон Дажбога* (1996)

### Novelas curtas 
* *Поза часом і простором* (1957)
* *Законсервована планета* (1957)
* *Людина без серця* (1957, en colaboración con Jurij Bedsyk)
* *За чарівною квіткою* (1958)
* *Привид іде по Землі* (1959)
* *Серце Всесвіту* (1961)
* *Катастрофа* (1962)
* *Подорож в антисвіт* (1962)
* *Сини Світовида* (1962)
* *Радістю перейдемо безодні* (1964)
* *Вогняний вершник* (1967)
* *Мати* (1967)
* *Розбиваю громи* (1967)
* *Дике поле* (1968)
* *Покривало Ізіди* (1968)
* *Хто зважиться — вогняним наречеться* (1969)
* *На вогні святому спалимо розлуку* (1990)

### Coleccións de relatos 
* *Поєдинок на астероїді* (1957)
* *Психологічний двійник* (1957)
* *10 хвилин у майбутньому* (1959)
* *Марсіанські «зайці»* (1960)
* *Зустрічі над прірвою* (1963)
* *Подвиг у просторі* (1964)
* *Кохана з майбутнього* (1965)
* *Остання битва* (1965)
* *Потоплені роки* (1965)
* *Хор елементів* (1965)
* *Дві безодні* (1967)
* *Космічна казка* (1970)
* *Сузір’я Зелених Риб* (1975)

## Notas